Smernica Komisie 93/46/EHS
z 22. júna 1993,
ktorou sa nahrádzajú a pozmeňujú prílohy smernice Rady 92/109/EHS o výrobe a uvádzaní na trh určitých látok na nedovolenú výrobu omamných látok a psychotropných látok
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 92/109/EHS zo 14. decembra 1992 o výrobe a uvádzaní na trh určitých látok používaných na nedovolenú výrobu omamných látok a psychotropných látok [1] a najmä na jej článok 10 ods. 3,
keďže je nevyhnutné uplatniť rozhodnutie, ktoré v apríli 1992 prijala Komisia Organizácie Spojených národov pre omamné látky o zaradení látok safrol, piperonal a izosafrol do tabuľky č. 1 prílohy Dohovoru OSN proti nedovolenému obchodu s omamnými a psychotropnými látkami z roku 1988 preradením týchto látok z. kategórie 2 do kategórie 1 v prílohe I smernice a ich vypustením z prílohy II;
keďže toto preradenie uvedie do súladu túto smernicu s nariadením Rady (EHS) č. 3677/90 [2] z 13. decembra 1990 ustanovujúcim opatrenia, ktoré je treba prijať, aby sa zabránilo zneužívaniu určitých látok na nedovolenú výrobu omamných a psychotropných látok, zmenené a doplnené nariadením (EHS) č. 900/92, [3] prijaté, zmenené a doplnené nariadením Komisie (EHS) č. 3769/92 [4],
PRIJALA TÚTO SMERNICU:
Článok 1
Prílohy I a II smernice 92/109/EHS sa nahrádzajú prílohami I a II tejto smernice.
Článok 2
Členské štáty do 1. júla 1993 prijmú opatrenia potrebné na dosiahnutie súladu s touto smernicou. Bezodkladne o tom informujú Komisiu.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Článok 3
Táto smernica je adresovaná členským štátom.
V Bruseli 22. júna 1993